ΕΦΗΜΕΡΙΣ ΤΗΣ ΚΥΒΕΡΝΗΣΕ!!! 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

396 


ΑΘΗΝΑ 
22 ΑΠΡΙΛΙΟΥ 1992 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ / 

Έγκριση πολεοδομικής μελέτης της έκτασης του Παραθεριστικού 
και Αστικού Οικοδομικού Συνεταιρισμού Υπαλλήλων Εμπορικής 
Τράπεζας της Ελλάδος Συν,ΠΕ» στη νήσο Καβαλλιανή Κοινότη¬ 
τας Αλμυροποτάμου (Ν. Εύβοιας). 1 

ΑΠΟΦΑΣΕΙΣ 

Καθορισμός ως υπέργειου εστεγασμένου χώρου στάθμευσης αυτοκι¬ 
νήτων ακινήτου που βρίσκεται εντός του ρυμοτομικού σχεδίου 
Αθηνών. 2 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. Γ.2026 (1) 

Έγκριση πολεοδομικής μελέτης της έκτασης του Παραθεριστικού και 
Αστικού Οικοδομικού Συνεταιρισμού Υπαλλήλων Εμπορικής Τρά¬ 
πεζας της Ελλάδος Συν,ΠΕ» στη νήσο Καβαλλιανή Κοινότητας Αλ¬ 
μυροποτάμου (Ν. Εύβοιας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 και 42 (παρ. 1) του Ν. 1337/1983 
«Επέκταση των πολεοδομικών σχεδίων οικιστική ανάπτυξη και σχετι¬ 
κές ρυθμίσεις» (Α' 33), όπως το άρθρο 7 συμπληρώθηκε με την παρ. 1 
του άρθρου 12 του Ν. 1647/1986 «Οργανισμός Κτηματολογίου και 
Χαρτογραφήσεων Ελλάδος (ΟΚΧΕ) και άλλες σχετικές διατάξεις» (Α' 
141) και η παραγρ. 1 του άρθρου 42 τροποποιήθηκε με την παρ. 11 
του άρθρου 98 του Ν. 1892/1990 «Για τον εκσυγχρονισμό και την 
ανάπτυξη και άλλες διατάξεις» (Α' 101). 

2. Τις διατάξεις των άρθρων 17 (παρ. 1) 18 και 19 του Π.Δ/τος 
93/1987 «Αναμόρφωση και ενοποίηση της νομοθεσίας για τους οικο¬ 
δομικούς συνεταιρισμούς, τρόπος οργάνωσης διοίκησης και λειτουργίας 
αυτών και πολεοδόμηση εκτάσεων οικοδομικών συνεταιρισμών και οι¬ 
κοδομικών οργανισμών» (Α' 52), όπως το άρθρο 18 παρ. 1 τροποποιή¬ 
θηκε με το άρθρο 1 παρ. 3 του Π.Δ/τος 448/1991 (Α’ 165). 

3. Τις διατάξεις του άρθρου 4 (παρ. 9) του από 16.8.1985 Π.Δ/τος 
«Πολεοδόμηση περιοχών δεύτερης κατοικίας μέσα στις Ζ.Ο.Ε. και σχε¬ 
τικές ρυθμίσεις» (Δ' 416). 

4. Τις διατάξεις του άρθρου 3 του Ν.Δ/τος της 17.7.1923 «Περί 
σχεδίων πόλεων κ.λπ» (Α' 228) όπως μεταγενέστερα τροποποιήθηκαν 
και συμπληρώθηκαν. 

5. Τις διατάξεις των άρθρων 6 (παρ. 1), 7, 8, 9 και 15 του Ν. 
1577/1985 «Γενικός Οικοδομικός Κανονισμός» (Α' 210), όπως τρο¬ 
ποποιήθηκαν με το άρθρο 13 (παρ. 1, 2, 3) του Ν. 1647/1986 «Οργα¬ 
νισμός Κτηματολογίου και Χαρτογραφήσεων Ελλάδος (ΟΚΧΕ) (Α' 


141)» και το άρθρο 1 (παρ. 3, 4) του Ν. 1772/1988 «Τροποποίηση 
διατάξεων του Ν. 1577/1985 «ΓΟΚ» και άλλες σχετικές διατάξεις (Α' 
91). 

6. Τις διατάξεις του άρθρου 23 (παρ. 1 εδ ιδ') του Ν. 1558/1985 
«Κυβέρνηση και Κυβερνητικά Όργανα» (Α' 137). 

7. Την 53586/6312/14.7.1988 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων 
«Έγκριση προδιαγραφών πολεοδόμησης εκτάσεων που ανήκουν σε Οι¬ 
κοδομικούς Συνεταιρισμούς και Οικοδομικούς Οργανισμούς» (Β' 534). 

8. Την 73016/1321/27.11.1987 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση τροποποιημέ¬ 
νου καταστατικού του Παραθεριστικού και Αστικού Οικοδομικού Συνε¬ 
ταιρισμού Υπαλλήλων Εμπορικής Τράπεζας Συν. ΠΕ» (Β' 725) (διόρ¬ 
θωση Β' 62). 

9. Την 4218/9.4.1989 συμβολαιογραφική πράξη του συμβολαιο¬ 
γράφου Σπ. Βασιλείου για την παραχώρηση και μεταβίβαση των κοινο¬ 
χρήστων, κοινωφελών και ειδικών χρήσεων χώρων και οικοδομήσιμης 
επιφάνειας στην κοινότητα Αλμυροποτάμου. 

10. Τις 29/1986, 13/1987 και 8/1989 γνωμοδοτήσεις του Κοι¬ 
νοτικού Συμβουλίου Αλμυροποτάμου. 

11. Τις 1/πρακτ. 36/16.9.1986 και 2/πρακτ. 4/10.3.1989 
γνωμοδοτήσεις του Συμβουλίου Χωροταξίας, Οικισμού και Περιβάλλο¬ 
ντος Νομού Εύβοιας. 

12. Τις 477/1989, 538/1989, 785/1989, 97/1990 και 733/ 
1991 γνωμοδοτήσεις του Συμβουλίου της Επικράτειας, με πρόταση 
του Υπουργού Περιβάλλοντας, Χωροταξίας και Δημοσίων Έργων, 
αποφασίζουμε: 

Άρθρο 1 

Εγκρίνεται η πολεοδομική μελέτη της έκτασης για χρήση παραθερι- 
στικής κατοικίας ιδιοκτησίας οικοδομικού συνεταιρισμού με την επωνυ¬ 
μία «Παραθεριστικός και Αστικός Οικοδομικός Συνεταιρισμός Υπαλλή¬ 
λων Εμπορικής Τράπεζας της Ελλάδος Συν. ΠΕ» που βρίσκεται στη 
νήσο Καβαλλιανή Κοινότητας Αλμυροποτάμου (Ν. Εύβοιας) και εντός 
των ορίων της Ζώνης Οικιστικού Ελέγχου, που καθορίστηκε με το από 
19.6.1987 Π.Δ/γμα (Δ' 689), με τον καθορισμό οικοδομήσιμων χώ¬ 
ρων, οδών, πεζοδρόμων, χώρων, οδών, πεζοδρόμων, χώρων κοινοχρή¬ 
στου πρασίνου, πλατείας, παιδικής χαράς, πρόνοιας, εμπορίου, αθλο¬ 
παιδιών, στάθμευσης αυτοκινήτων, χώρου πνευματικού κέντρου, ΟΤΕ- 
ΔΕΗ, πυροσβεστικής υπηρεσίας, Υ/Σ ΔΕΗ, βιολογικού καθαρισμού, 
όπως οι παραπάνω ρυθμίσεις φαίνονται στο σχετικό πρωτότυπο διά¬ 
γραμμα σε κλίμακα 1:2.000 που θεωρήθηκε από τον Προϊστάμενο της 
Δ/νσης Τοπογραφικών Εφαρμογών με την 2026/1992 πράξη του και 
που αντίτυπό του σε φωτοσμίκρυνση δημοσιεύεται με το παρόν διά¬ 
ταγμα. 

Άρθρο 2 

Εγκρίνεται όπως διατυπώνεται στα επόμενα άρθρα, ο πολεοδομικός 
κανονισμός 

της παραπάνω περιοχής της οποίας το πολεοδομικό σχέδιο εγκρίνεται 
με το άρθρο 1 του παρόντος. 

Άρθρο 3 

Ια) Στα οικοδομικά τετράγωνα που χαρακτηρίζονται στο σχετικό 
διάγραμμα με το στοιχείο Ο.Τ. επιτρέπεται η χρήση μόνο κατοικίας. 

β) Στους οικοδομήσιμους χώρους που περικλείονται με μπλε γραμμή 
στο ίδιο διάγραμμά (χώροι που παραχωρούνται στον Ο.Τ.Α.) επιτρέπε¬ 
ται η εκτέλεση στεγαστικού προγράμματος. 

2. Στα οικοδομικά τετράγωνα - που χαρακτηρίζονται στο ίδιο διά¬ 
γραμμα με το στοιχείο Ξ.Ε. και Τ.Ε. (χώροι παραχωρούμενοι στον 
Ο.Τ.Α.) επιτρέπεται η χρήση τουρισμού - αναψυχής, όπως προσδιορίζε¬ 
ται από το άρθρο 8 τού από 23.2.1987 Π.Δ/τος (Δ' 166) και ειδικό¬ 
τερα: Ξενώνες, ξενοδοχεία και λοιπές τουριστικές εγκαταστάσεις. 

Άρθρο 4 

1. Στο πρόσωπο των οικοπέδων οικοδομημένων ή μη, επιβάλλεται 
προκήπιο πλάτους τεσσάρων (4), έξι (6) και οκτώ (8) μέτρων, όπως 
φαίνεται στο ίδιο διάγραμμα. 

2. Επιβάλλονται παρόδιες στοές πλάτους τεσσάρων (4) μέτρων όπως 
φαίνονται με κόκκινη διακεκομμένη γραμμή στο ίδιο διάγραμμα. 

Άρθρο 5 

Τα ελάχιστα όρια εμβαδοϋ και προσώπου καθώς και οι λοιποί όροι 
και περιορισμοί δόμησης των οικοπέδων ορίζονται ως εξής: 

Α. Οικοδομικά τετράγωνα με στοιχείο Ο.Τ. 

1. Ελάχιστο πρόσωπο: Δεκαοκτώ (18) μέτρα. 

Ελάχιστο εμβαδόν: Επτακόσια (700) τ.μ. 

2. Μέγιστο ποσοστό κάλυψης τών οικοπέδων: Είκοσι τοις εκατό 
(20%) της επιφάνειας τους. 

3. Συντελεστής δόμησης: Δύο δέκατα (0,2) με μέγιστη επιτρεπόμενη 
επιφάνεια ορόφων 120 τ.μ. 

4. Μέγιστος επιτρεπόμενος αριθμός ορόφων των ανεγερθησομένων 
κτιρίων δύο (2) με μέγιστο ύψος αυτών οκτώ και μισό (8,5) μέτρα, το 
οποίο προσαυξάνεται κατά δύο (2) μέτρα στην περίπτωση κατασκευής 
στέγης. 

5. Σε κάθε οικόπεδο ανεγείρεται μόνο ένα χτίσμα. 

Β' Οικοδομικά τετράγωνα με στοιχείο Ξ.Ε., Τ.Ε. 

1. Ελάχιστο πρόσωπο: Δεκαοκτώ (18) μέτρα. 

Ελάχιστο εμβαδόν: Χίλια (1.000) τ.μ. 

2. Μέγιστο ποσοστό κάλυψης των οικοπέδων: Σαράντα τοις εκατό 
(40%) της επιφάνειας τους. 

3. Συντελεστής δόμησης: Τέσσερα δέκατα (0,4). 

4. Μέγιστος επιτρεπόμενος αριθμός ορόφων των ανεγερθησομένων 
κτιρίων δύο (2) με μέγιστο ύψος αυτών οκτώ και μισό (8,5) μέτρα, το 
οποίο προσαυξάνεται κατά δύο (2) μέτρα στην περίπτωση κατασκευής 
στέγης. 

Γ* Οι όροι και περιορισμοί δόμησης των χώρων πνευματικού κέ¬ 
ντρου, Εμπορίου, Πρόνοιας, ΟΤΕ, ΔΕΗ, Πυροσβεστικής Υπηρεσίας, 
Υ/Σ ΔΕΗ και βιολογικού καθαρισμού που καθορίζονται στο άρθρο 1 
του παρόντος, ορίζονται ως εξής: 

α) Μέγιστο ποσοστό κάλυψης: Σαράντα τοις εκατό (40%) της επιφά¬ 
νειας κάθε χώρου. 


β) Συντελεστής δόμησης: Τέσσερα δέκατα (0,4). 

γ) Μέγιστο επιτρεπόμενο ύψος των ανεγερθησομένων κτιρίων οκτώ 
και μισό (8,5) μέτρα, το οποίο προσαυξάνεται κατά δύο (2) μέτρα στην 
περίπτωση κατασκευής στέγης. 

Δ’ Επιπλέον των αναφερομένων στις ενότητες Α, Β και Γ επιβάλλο¬ 
νται τα εξής: 

- Απαγορεύεται η κατασκευή κτιρίων επί υποστηλωμάτων (ΡΙΕΟ- 
ΤΙδ) 

- Ο περίβολος των χτισμάτων πρέπει να διαμορφώνεται με πλάκες 
Πηλίου ή Καρύστου και οι πεζούλες να σοβατίζονται, με λείο σοβά. 

- Οι σοβάδες των εξωτερικών τοίχων να είναι λείοι. 

- Το χτίσμα πρέπει να προσαρμόζεται στο φυσικό έδαφος ακολουθώ¬ 
ντας τις κλίσεις σε δύο ή περισσότερα επίπεδα. 

- Σε περίπτωση που δεν κατασκευάζεται στέγη, είναι υποχρεωτική η 
κατασκευή δώματος. 

- Η στέγη, ξύλινη ή από μπετόν, πρέπει να έχει κλίση μέχρι 28% και 
να επικαλύπτεται από ρωμαϊκό κεραμίδι. 

- Οι εξώστες πρέπει να έχουν πλάτος μέχρι 1,50 μ. και το άνοιγμά 
τους να μην υπερβαίνει τα 2 μέτρα. 

- Οι εξωτερικές σκάλες πρέπει να είναι ευθύγραμμες με πλατύσκαλο, 
ξύλινες ή σοβατισμένες με πατήματα από πλάκες Πηλίου ή Καρύστου. 

- Τα κουφώματα πρέπει να είναι ξύλινα ή αλουμίνια χρώματος λευ¬ 
κού ή καφέ και το άνοιγμά τους να μην υπερβαίνει το 25% της συνολι¬ 
κής επιφάνειας των εξωτερικών τοίχων. 

- Τα χρώματα των όψεων μπορούν να είναι λευκό ώχρα, καφέ, μπλε 
και στις αποχρώσεις του ροζ. 

Άρθρο 6 

Στην περίπτωση που οι κλίσεις των πρανών είναι μεγαλύτερες από 
15% για την έκδοση της οικοδομικής άδειας προσκομίζεται στην αρμό¬ 
δια πολεοδομική υπηρεσία, τεχνική έκθεση εκτίμησης της ευστάθειας 
των πρανών και περιγράφονται τα τυχόν απαιτούμενα μέτρα αντιστήρι¬ 
ξής τους. 

Άρθρο 7 

Τα τμήματα της συνολικής έκτασης του παραπάνω οικοδομικού συ¬ 
νεταιρισμού με. στοιχεία, Α, Β, Γ και Δ, όπως φαίνονται στο ίδιο διά¬ 
γραμμα, παραμένουν εκτός σχεδίου. 

Άρθρο 8 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 13 Μαρτίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΟΝ 

ΑΧΙΛΛΕΑΣ ΚΑΡΑΜΑΝΛΗΣ 

ΑΠΟΦΑΣΕΙΣ 

Αριθ. 6982/1047 ( 2 ) 

Καθορισμός ως υπέργειου εστεγασμένου χώρου στάθμευσης αυτοκινή¬ 
των ακινήτου που βρίσκεται εντός του ρυμοτομικού σχεδίου Αθη¬ 
νών. 1 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 7 του άρθρου 6 του Ν. 960/1979 «Περί 
επιβολής υποχρεώσεων προς δημιουργία χώρων στάθμευσης αυτοκινή¬ 
των... κ.λπ» (Α' 194), όπως προστέθηκε με την παρ. 1 του άρθρου|97 
του Ν. 1892/1990 «Για τον εκσυγχρονισμό και την ανάπτυξη και άλ¬ 
λες διατάξεις» (Α’ 101). 

2. Τις διατάξεις του από 6.10.1990 Π.Δ/τος «Κριτήρια και διαδι¬ 
κασία καθορισμού χώρων για την κατασκευή υπέργειων εστεγααμένων 
σταθμών αυτοκινήτων άνω των 80 θέσεων κ.λπ» (Δ' 560). 

3. Την Υ.1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702/4.9.1991). 

4. Τις από 12.3.1991 (αρ. πρωτ. 1193/32/12.3.1991) Ικαι 
5.6.1991 (αρ. πρωτ. 3017/5.6.1991) αιτήσεις του Θεοδώρου Σχίζα 
ενεργούντος ως εκπρόσωπος των Φώτιου Σχίζα, Αθανασίας Σχίζα, |Δή- 
μητρας Λαγαρού, Έφης Παπαδοπούλου και Ζαΐρας Κοντού. 

5. Την 3017/32/4.11.1991 αιτιολογική έκθεση του Τομέα Μετα¬ 


φορών του Οργανισμού της Αθήνας, αποφασίζουμε: 

1. Καθορίζεται ως χώρος για την κατασκευή υπέργειου εστεγασμέ¬ 
νου χώρου στάθμευσης αυτοκινήτων το ακίνητο που βρίσκεται εντός του 
ρυμοτομικού σχεδίου Αθηνών και εντός της περιοχής που καθορίσθηκε 
με το από 23.11.1990 Π.Δ/γμα (Δ' 693) για την κατασκευή υπέρ¬ 
γειων εστεγασμένων χώρων στάθμευσης αυτοκινήτων άνω των 80 θέ¬ 
σεων και ειδικότερα επί των οδών Τιμάνθου και Τυδέως, φερόμενο ως 
ιδιοκτησία των Φωτίου Σχίζα, θεοδώρου Σχίζα, Αθανασίας Σχίζα, Δή- 
μητρας Λαγαρού, Έφης Παπαδοπούλου και Ζαΐρας Κοντού όπως ο 
χώρος φαίνεται με στοιχεία, Α,Β,Γ,Δ,Ε,Ζ,Η,Α στο σχετικό πρωτότυπο 
διάγραμμα σε κλίμακα 1:100, που θεωρήθηκε από τον Προϊστάμενο 
της Δ/νσης Τοπογραφικών Εφαρμογών με την 6982/1992 πράξη του 
και που αντίτυπό του σε φωτοσμίκρυνση δημοσιεύεται με την παρούσα 
απόφαση. 

2. ;0 ελάχιστος επιτρεπόμενος αριθμός υπέργειων θέσεων στάθμευ¬ 
σης για τον παραπάνω χώρο ορίζεται σε 82. 

3. Επιτρέπεται επιπλέον των θέσεων στάθμευσης και η χρήση γρα¬ 
φείων 400 τ.μ. ι 

. „ / , , ! 

4. Η ισχύς της παρούσας απόφασης αρχίζει από τη δημοσίευσή της 
στην Εφημερίδα; της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Φεβρουάριου 1992 

' 1 Ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΓΙΑΝΝΗΣ 

